Luister: Cindy Nell-Roberts oor die belangrikheid van goeie tydsbestuurCindy Nell-Roberts is lief vir ‘n mooi lipstiffie. (Foto: verskaf) Hulle sê mos as jy dít doen waarvan jy hou, sal jy nooit weer ŉ dag in jou lewe werk nie, en die voormalige Mej. Suid-Afrika Cindy Nell-Roberts kan dit beaam. As uitvoerende hoof van Cosmetix, wat grimeer-en skoonheidsprodukte soos essence en CATRICE invoer, medestigter van die verbruiningsreeks Caribbean Tan, filantroop én ma van twee, is Nell-Roberts bobaas as dit kom by tydsbestuur. Hoewel sy vandag ŉ getroue span het wat haar help om haar sakeonderneming én besige lewe te bestuur, het die voormalige Mej. Suid-Afrika én sakevrou soos enige ander entrepreneur aanvanklik alles self gedoen, van verkope en bokse pak tot bemarking en vele meer. In die laaste episode van dié podsendingreeks gesels sy met Maroela Media oor die belangrikheid van sorgvuldige tydsbestuur in ŉ mens se persoonlike én professionele lewe, asook lesse wat sy uit die sakewêreld geleer het. Sy gee ook ŉ paar skoonheidswenke vir daardie dol oggende wanneer jy byna geen tyd het om voor die spieël te staan nie. Twee gelukkige Maroela Media-lesers staan elkeen ŉ kans om ŉ Cosmetix-geskenkpakkie ter waarde van R1 000 elk te wen. Elke pakkie bevat skoonheidsprodukte van essence, CATRICE en Caribbean Tan. Om ŉ kans te staan om te wen, moet jy net die onderstaande vorm invul en Cosmetix op Facebook en Instagram volg. Twee lesers kan dié lekker bederfpakkie ter waarde van R1 000 wen. (Foto: verskaf) Die kompetisie het gesluit.